alexandrainst/scandi-wiki huggingface dataset:
Syningen

Syningen er et tidligere skytefelt for forsvaret på Torpoåsen i Ål kommune i Hallingdal, og eies i dag av Brunstad Christian Church i sameie med en lokal grunneier.

Syningen har utsikt over store deler av den norske fjellheimen. Fra den umiskjennelige Syningtoppen har man en unik 360 graders utsikt. På grunn av avstanden til andre topper har man godt innsyn til Hallingskarvet, fjellheimen i sør og nord og på klare dager kan man sågar se konturene av Jotunheimen i det fjerne.

I tilknytning til syningen er det fine veier til gå og sykkelturer sommerstid. Vinterstid tråkkes et godt løypenett med milevis av løyper som knyttes opp mot andre løypenett i fjellheimen i Hallingdal.
Huset på Syningen leies ut til ferier og arrangementer.

I 2012 ble det lansert planer om en større utbygging av hytter på Syningen.

Referanser 

Ål
Brunstad Christian Church
Hvitsteinkløver

Hvitsteinkløver (latin: Melilotus albus eller M. alba) er en toårig urt i slekten steinkløvere, og tilhører erteblomstfamilien. Planten blir 30--150 cm høy, og har 3-koplete blad med tannfliker. Blomstene er helt hvite, blomsterbelgen er på bare 3-5 mm, og minner om en liten nøtt. Blomsterkronen er på ca. 5 mm.

Blomstene står oppover i lange aks øverst på stilken, og blomstene på samme plante er typisk på ulikt utviklingstrinn simultant. I Norge vokser den nær kulturmark og tettbygde strøk, og trives godt i byene på Østlandet.

Hvitsteinkløver er naturlig i Eurasia, men har spredd seg til andre verdensdeler. Den har tidligere vært brukt i landbruket.

Eksterne lenker 
 
 Kristins flora – Hvitsteinkløver

Erteblomstfamilien
Hvite blomster
Høyrisikoarter på fremmedartslista
Anna Louise Beer

Anna Louise Beer (født 12. juni 1924 i Kabelvåg, død 24. mars 2010 i Oslo) var en norsk jurist, dommer, kvinnesaksforkjemper og venstrepolitiker. Hun praktiserte blant annet som advokat i Oslo, og var juridisk sekretær i Høyesterett. Fra 1972 var hun dommer i Oslo skifterett, og fra 1988 til 1994 var hun skifterettsjustitiarius samme sted. Hun har utgitt bøker om arv og skifterett. Hun tilhørte den EU-vennlige fløyen i Venstre og representerte det liberale utbryterpartiet Det Nye Folkepartiet som medlem av Oslo bystyre 1977–1978. Hun var medlem av Skattekommisjonen 1980–1984.

Hun var leder i Norske Kvinnelige Juristers Forening fra 1960 til 1962, og leder i Norske Kvinners Nasjonalråd fra 1973 til 1979. Hun var også aktiv i Norsk Kvinnesaksforening. Hun ble utnevnt til ridder 1. klasse av St. Olavs orden.

Bibliografi 
 1984 Hva du bør vite om arv og skifte, Grøndahl, ISBN 8250406680
 2001 Arv og skifte i praksis, Cappelen, ISBN 9788202199111

Referanser 

Norske dommere
Norske advokater
Personer fra Vågan kommune
Fødsler i 1924
Riddere av 1. klasse av St. Olavs Orden
Medlemmer av Norsk Kvinnesaksforening
Lokalpolitikere i Oslo
Nesleklokke

Nesleklokke (Campanula trachelium) er en inntil 100 cm høy, flerårig plante i klokkefamilien. Den har store blå, 5-bladete klokkeblomster med delvis sammengrodde kronblad og utbrettet flik, og minner om en brennesle. Bladene er hjerteformet takkete nederst og mer slanke ovale øverst, og hele planten har nesleaktige flimmerhår. 

Blomsterkronen hos nesleklokke er også dekket av hår innvendig, og blomsterklokken er 3-5 cm lang. Dekkbladene er slanke. Blomstenee sitter i en klase øverst i stilken, og det er typisk blomster på ulikt utviklingstrinn til stede samtidig på samme planten. 

Nesleklokke minner om ugressklokke (Campanula rapunculoides), men den kjennes på de hjerteformede bladene nederst. 

I Norge vokser nesleklokke fra Oslofjorden og langs kysten til Møre. Den foretrekker kalkholdig, eller næringsrik jord, i løvskog og tettbygde strøk. Høyeste norske biotop er drøye 300 moh.

Eksterne lenker 
 
 Kristins Flora – Neslekolkke

Klokkefamilien
Blå blomster
Stauder
Nogales (Sonora)

Nogales (fullt ut Heroica Ciudad de Nogales) er en by i den meksikanske delstaten Sonora. Bystatus ble gitt 9. juli 1884.

Byen har 199 749 innbyggere (2007), med totalt 203 719 innbyggere (2007) i hele kommunen på et areal av 1 655 km². 

Byen ligger inntil grensen til Arizona i USA. På den andre siden av grensen ligger en mindre by, også ved navn Nogales.

Referanser

Eksterne lenker 
 
 Nogales, Ayuntamiento Digital (Webside)
 [https://web.archive.org/web/20060427064326/http://www.municipiodenogales.org/ Everything you want to know about Both/Ambos Nogales - Bilingual]
 Nogales Sonora Website

Byer i Sonora
Bosetninger etablert i 1841
1841 i Nord-Amerika
Jan Wiese (1953)

Jan H.E. Wiese (født 24. juli 1953) er en norsk komponist og oboist, kjent fra flere innspillinger.  Wiese debuterte som profesjonell  (1976), har hatt
samarbeid med pakistanske musikere (1977–) og utviklet et elektronisk tilsnitt med debut i Torino (1987).
Han har blant annet gitt ut plater i trio med
Erik Wøllo og Rob Waring. 

Jan H. E. Wiese har jobbet i medlemsorganisasjonen HR Norge siden 1997 med fagområdene coaching, ledelsesutvikling og læring.

Referanser 

Norske oboister
Norske komponister
Nupsfonn

Nupsfonn er en isbre i Ullensvang kommune i Vestland og Vinje kommune i Vestfold og Telemark. Breen ligger sør på Hardangervidda, på vestsiden av Nupsegga ( Breen har et areal på  og består av tre breflater: Store Nupsfonn , Nupsfonn vest  og Nupsfonn øst . Nupsfonn øst, som ligger på grensa mellom Ullensvang og Vinje, er ikke lenger sammenhengende med resten av breen, som i sin helhet ligger i Ullensvang. Det høyeste punktet er på Store Nupsfonn i nord, som har en høyde på  meter over havet.

Den enkleste veien til Nupsfonn er å gå opp fra Ulevåstølen, som ligger rundt fire kilometer vest for Haukeliseter ved E134 og midt på fylkesgrensen mellom Vestland og Vestfold og Telemark.

Se også
 Liste over Norges høyeste fjell

Referanser 

Breer i Vestland
Breer i Vestfold og Telemark
Vinjes geografi
Ullensvangs geografi
Hardangervidda
Finansielle instrumenter

Finansielle instrumenter er penger, eiendeler eller en kontraktfestet rett til å motta eller levere penger eller andre finansielle instrumenter.

I norsk lovgivning er finansielle instrumenter definert som (Verdipapirhandellovens §2-2): 

 Omsettelige verdipapirer, det vil si de klasser av verdipapirer som kan omsettes på kapitalmarkedet, herunder: 
 Aksjer og andre verdipapirer som kan sidestilles med aksjer, samt depotbevis for slike.
 Obligasjoner og andre gjeldsinstrumenter, samt depotbevis for slike,  
 Alle andre verdipapirer som gir rett til å erverve eller selge slike omsettelige verdipapirer eller som gir rett til kontant oppgjør.  
 Verdipapirfondsandeler, det vil si andeler i fond (ref. verdipapirfondloven § 1-2 første ledd nr. 1) og verdipapirer som kan sidestilles med slike andeler. 
 Pengemarkedsinstrumenter, som er de klasser av instrumenter som normalt omsettes i pengemarkedet, slik som sertifikater og innskuddsbevis, med unntak av betalingsmidler.
 Derivater, herunder:
Opsjoner, terminer, bytteavtaler (swaps), fremtidige renteavtaler (FRA), samt alle andre avledede kontrakter med fysisk eller finansielt oppgjør som relaterer seg til verdipapirer, valuta, renter, avkastningsmål, andre derivater, finansielle indekser eller finansielle måleenheter,  
 Varederivater,  
 Kredittderivater,  
 Finansielle differansekontrakter,  
 Andre instrumenter som ikke er nevnt over, men som har de samme karakteristika som andre avledede finansielle instrumenter.

Finans
Verdipapir
Stankstorkenebb

Stankstorkenebb eller urakatt (Geranium robertianum) er en flerårig plante av storkenebbslekta i storkenebbfamilien. Den kan bli 10-25 cm høy, med små, rosarøde blomster og sterkt flikete blader. Navnet hentyder til den ubehagelige lukten som planten avgir.

Det latinske artsnavnet, robertianum, kan henspille på den hellige St Robertus.

Blomstene har fem kronblad og kjennes lett på de tre, hvite langsgående strekene i lengderetningen på hvert kronblad. Blomstene er ikke så åpne med sprikende kronblader som mange av de større storkenebbartene og stankstorkenebb bedriver nok mer sjølpollinering enn de større storkenebbartene.

Frukten hos stankstorkenebb ser ut som det tradisjonelle "storkenebbet" som alle storkenebbarter har, men stankstorkenebb har ikke aktiv utkastelse av frøene slik som f.eks. skogstorkenebb. Blosmterstilken blir sterkt rød om høsten. Det samme gjør av og til bladene eller deres ytterste fliker.

Stankstorkenebb trenger lite lys, den trives i skoger, hekker, kratt, murer, i fjell og delvis inne i fjellhuler. Den går opp til ca. 850 meter over havet i fjellet, og finnes langs hele kysten opp til Troms. 

Tranehals (Erodium cicutarium) likner på stankstorkenebb. Hovedforskjellen er at tranehals har dobbeltfinnede blader, litt mer hår på stilken, samt en frukt om høsten som er 4 cm lang og formet som et enda lengre "tranenebb" enn på stankstorkenebb. En annen forskjell kan ofte være at stankstorkenebb har tydelig oransje støvbærere, og noe dypere blomstertrakt.

Eksterne lenker 
 
 Kristins Flora – Stankstorkenebb

Røde blomster
Storkenebbordenen
Stauder
Birkebeineren skistadion

Birkebeineren skistadion er et skistadion som ligger i Lillehammer kommune, Innlandet fylke, ca. 5 km øst for Lillehammer sentrum ved Skihytta. Skistadionanlegget har adressen Sjøsetervegen 29, 2618 Lillehammer. Anlegget består av langrennsstadion og skiskytterstadion. 

Anleggene ble bygget til Vinter-OL 1994, og ble brukt som arena for langrenn og skiskyting. I tillegg ble anlegget benyttet under de etterfølgende Paralympics-lekene i mars samme år, da øvelsene langrenn og langrennspigging ble avviklet her.

Før det ble bygget trasé fra stadionet ned til Stampesletta, var stadionet målområde for Birkebeinerrennet og Birkebeinerrittet. På anlegget arrangeres årlig blant annet kvinnerennet Inga-låmi, Kristin og Håkon-rennet for barn samt russefeiring i mai.

Anleggene ble også benyttet under Ungdoms-OL på Lillehammer i 2016.

På området mellom de to stadionene ligger Skistua Kafe, som har kapasitet til 50 personer.

Referanser

Eksterne lenker 
 
 

Skianlegg i Norge
Idrettsanlegg i Innlandet
Birkebeinerrennet
Sportsanlegg under Vinter-OL 1994
Sportsanlegg under Vinter-OL for ungdom 2016
Byggverk i Lillehammer
Monument (album)

Monument (utgitt 2008) er debutalbumet til det norske black metal bandet Cor Scorpii.

Sporliste
 «Ei fane svart» (5:47)
 «Endesong» (5:01)
 «I, the Damned» (6:16)
 «Our Fate, Our Curse» (5:30)  
 «Helvetesfossen» (4:02)
 «Oske og innsikt» (10:27) 
 «Kjettar» (4:29)
 «Bragder i stein» (5:58)

Kilder 
Monument fra Encyclopaedia Metallum

Debutalbum fra 2008
Black metal-album
Norske musikkalbum
Komandarm av 1. klasse

Komandarm av 1. klasse (russisk: "Командарм 1-го ранга" – forkortet "командир армии 1-го ранга", armékommandør av 1. klasse) var en offisersgrad i Den røde armé som ble brukt mellom 1935 og 1940. Komandarm av 1. klasse hadde som regel kommandoen over en armé. Komandarmen var rett over komandarm av 2. klasse og rett under Marskalk av Sovjetunionen.

Følgende sovjetiske offiserer ble utnevnt til denne ranken den 7. oktober 1935:
I.P. Belov (И. П. Белов) – skutt i 1938 
S. S. Kamenev (С. С. Каменев) – døde i 1935 før de massive utrenskningene av Den røde armé. 
I*eronim Uborevich (И. П. Уборевич) – skutt av Case Tujachevsky den 12 juli 1937. 
Boris Shaposhnikov (Б. М. Шапошников) – deretter utnevnt Marshal av Sovjetunionen 
Iona Yakir (И. Э. Якир) – skutt av Case Tujachevsky den 12 juli 1937 

I 1938 ble utnevnt til komandarm av 1. klasse i 1938: 
Grigory Kulik (Г. И. Кулик) – senere utnevnt til Marskalk  av Sovjetunionen. 
Semyon Timoshenko (С. К. Тимошенко) – senere utnevnt til Marskalk av Sovjetunionen. 
I.F. Fedko (И. Ф. Федько) – skutt. 
M.P. Frinovsky (М. П. Фриновский) – skutt.

Se også
Den røde armé

Militære grader
Ali Daei

Ali Daei (persisk علی دایی, født 21. mars 1969 i Ardabil) er en iransk fotballtrener og tidligere fotballspiller. Han er tidligere landslagskaptein for  og hadde frem til 23. juni 2021 verdensrekorden i antall mål i landskamper, med sine 109 mål på 149 landskamper. Da den portugisiske fotballspilleren Cristiano Ronaldo 23. juni skåret to mål i en EM-kamp mot Frankrike kom han opp i samme antall mål for landslaget som Daei, 109.

Referanser

Eksterne lenker 
 

Iranske fotballspillere
Spillere i Fotball-VM 1998
Spillere i Fotball-VM 2006
Fotballspillere for Persepolis FC
Fotballspillere for Al Sadd SC
Fotballspillere for DSC Arminia Bielefeld
Fotballspillere for FC Bayern München
Fotballspillere for Hertha BSC Berlin
Personer fra provinsen Ardabil
Toulouse FC

Toulouse Football Club er en fransk fotballklubb i byen Toulouse i Haute-Garonne. Klubben er også kjent som TFC, le Téfécé eller le Tef.

En forgjenger for klubben ble etablert i 1937, men solgte sine spillere og sin plassering i ligaen til Red Star Paris. Den nåværende klubben ble etablert i 1970 og spiller i Ligue 1 i fransk fotball. Toulouse FC spiller sine hjemmekamper på Stadium Municipal som ble bygget i 1937 og har en kapasitet på  tilskuere.

Klubben har aldri vunnet Ligue 1 før, og rykket opp fra Ligue 2 sist i 2003 (tredje gangen klubben vinner Ligue 2). Daniel Braaten spilte for klubben fra 2008 til 2013.

Spillerstall
Oppdatert 22. oktober 2022.

Utlånte spillere

Kjente spillere med en fortid i klubben

Trenere

Referanser

Eksterne lenker 
 

Fotballag i Frankrike
Sport i Toulouse
Fotballag etablert i 1970
Sport i Frankrike i 1970
Stevenage FC

Stevenage Football Club er en engelsk fotballklubb fra i Stevenage i Hertfordshire og som spiller i Football League Two. Klubben rykket opp til Football League i 2010, og endte på en respektabel 6.-plass i debutsesongen. 6.-plassen ga dem plass i playoff, som de vant med den følge at de rykket opp en gang til, nå til League One.  Klubben spiller sine hjemmekamper på Broadhall Way som har en kapasitet på omtrent 7 100 tilskuere. 

Klubben vant FA Trophy i 2006/2007-sesongen.

Klubben het tidligere Stevenage Borough Football Club.

Referanser

Eksterne lenker 
 

Fotballag i England
Hertfordshire
Fotballag etablert i 1976
Sport i England i 1976
Ekteskapsloven

Ekteskapsloven eller Lov av om ekteskap trådte i kraft 1. januar 1993. 

I 1971 ble Ekteskapslovutvalget utnevnt. Utvalget la frem i alt fire utredninger, og de to siste la grunnlaget for dagens ekteskapslov: NOU 1986: 2 Innstilling til ny ekteskapslov del I (nye regler om inngåelse og oppløsning av ekteskap, ledet av høyesterettsdommer Lilly Bølviken), og NOU 1987: 30 Innstilling til ny ekteskapslov del II (nye regler om formuesforholdet mellom ektefeller, deling av formuen ved ekteskapets opphør, ledet av jusprofessor Peter Lødrup).

Loven erstattet de tidligere lovene av 31. mai 1918 nr. 2 om indgaaelse og opløsning av egteskap og 20. mai 1927 nr. 1 om ektefellers formuesforhold.

Ekteskapsloven er en av få lover som i nyere tid ble behandlet i Odelstinget to ganger som følge av at Lagtinget hadde bemerkninger til Odelstingets vedtak. Høyre, Fremskrittspartiet og Kristelig Folkeparti hadde foreslått at § 77 annet ledd bokstav c burde utgå. Dette forslaget fikk kun flertall første gang loven var til behandling i Lagtinget og ble derfor ikke lov.

Felles ekteskapslov 
Før en lovendring av 2008, som trådte i kraft 1. januar 2009, gjaldt loven kun ekteskap mellom en mann og en kvinne (uavhengig av seksuell legning). Innføring av likekjønnet ekteskap i Norge medførte en omfattende debatt. Lovendringen av 2008 medførte også endringer i barneloven, adopsjonsloven og bioteknologiloven og en opphevelse av partnerskapsloven.

Referanser 

Norske lover
Ekteskap
LHBT
Fylkesvei 1230

Fylkesvei 1230 går mellom Gjølstad og Nøtteholen i Rakkestad kommune. Veien er 3,6 km lang og er en mye brukt innfallsport til turområdene i Trømborgfjella.

Frem til 2019 hadde veien betegnelsen fylkesvei 663.

Kommuner og knutepunkter

 Gjølstad
Endepunkt Nøtteholen

Referanser

Eksterne lenker 
 Vegvesenets vegkart 
 

Fylkesveier i Viken
Veier i Rakkestad
Fylkesvei 1422

Fylkesvei 1422 går mellom fylkesgrensen ved Øvre Ormerud og Kolbotn i Nordre Follo kommune. Veien er 1,6 km lang.

Frem til 2019 hadde veien betegnelsen fylkesvei 132.

Kommuner og knutepunkter

Referanser

Eksterne lenker 
 Vegvesenets vegkart 

Fylkesveier i Viken
Veier i Nordre Follo
Jim Matheos

Jim Matheos (født 22. november 1962 Westfield, Massachusetts, USA) er gitarist og låtskriver for progressiv metal bandet Fates Warning. 

Han har også utgitt to solo instrumental-album på Metal Blade Records. Han spiller også i prosjektbandet OSI sammen med Kevin Moore (tidligere Dream Theater, nå Chroma Key) hvor han har gitt ut og produsert 2 album; Office of Strategic Influence og Free). Han har også vært med i prosjektbandet Gordian Knot, hvor også John Myung (Dream Theater), Bill Bruford (King Crimson, Yes, Genesis) og Steve Hackett (Genesis) med flere har vært med.

Diskografi

Fates Warning 
 Night on Bröcken (1984)
 The Spectre Within (1985)
 Awaken the Guardian (1986)
 No Exit (1988) (nyutgitt 2007)
 Perfect Symmetry (1989)
 Parallels (1991)
 Inside Out (1994)
 Chasing Time (1995)
 A Pleasant Shade of Gray (1997)
 Still Life (1998)
 Disconnected (2000)
 FWX (2004)

OSI 
 Office of Strategic Influence (2003)
 Free (2006)

Gordian Knot 
 Emergent (2003)

Solo 
 First Impressions
 Away With Words

Eksterne lenker   
 
 
 OSI webside 

Gitarister fra USA
Låtskrivere fra USA
Heavy metal-musikere
Fates Warning
Personer fra Hampden County i Massachusetts
Fylkesvei 1394

Fylkesvei 1394 går mellom Glenne og Blylaget i Frogn. Veien er 2,6 km lang.

Frem til 2019 hadde veien betegnelsen fylkesvei 79.

Kommuner og knutepunkter

 Glenne
Blylaget →  til  Jaer i Nesodden (2,2 km)

Referanser

Eksterne lenker 
 Vegvesenets vegkart 
 

Fylkesveier i Viken
Veier i Frogn
Fylkesvei 1400

Fylkesvei 1400 går mellom Blylaget og Jaer i Nesodden kommune. Veien er 2,2 km lang.

Frem til 2019 hadde veien betegnelsen fylkesvei 101.

Kommuner og knutepunkter

Blylaget →  til  Glenne i Frogn (2,6 km)
 Jaer

Referanser

Eksterne lenker 

 Vegvesenets vegkart 

Fylkesveier i Viken
Veier i Nesodden
Fylkesvei 1410

Fylkesvei 1410 går mellom Skoklefall og Berger i Nesodden kommune. Veien er 2,4 km lang.

Frem til 2019 hadde veien betegnelsen fylkesvei 107.

Kommuner og knutepunkter

Referanser

Eksterne lenker 

 Vegvesenets vegkart 

Fylkesveier i Viken
Veier i Nesodden
Ingunn Ringvold

Ingunn Ringvold (født 19. oktober 1979)  er roots-sangerinne, musiker og låtskriver fra Larvik. 
Hun trakterer piano, harmonium, gitar, dulcimer, djembe og qanon.

Musikkarriere

Platekontrakt og plateselskap 
I samarbeid med bluegrassbandet Ila Auto planla Ringvold å gi ut en EP på deres plateselskap. I innspillingsprosessen til EPen ble hun kontaktet av indie plateselskap Voices of Wonder etter å ha hørt et par av låtene hennes på myspace. 

I 2008 skrev Ingunn Ringvold platekontrakt med Voices of Wonder og samme år kom debutalbumet Girl In Sailor Suit ut under artistnavn Sailorine. Platen er produsert av Are Fevang fra Ila Auto, spilt inn i Oslo og LA. Singelen I Need A Ride ble B-listet på NRK P1.

1. november 2010 kom andre album Tea Leaves ut, spilt inn i Lund (Sverige), Oslo og Portland (USA). Platen er produsert i samarbeid med Mark Olson.

1. juni 2012 ble Ringvolds tredje album Drove Long To See Him utgitt digitalt på hennes eget plateselskap; Coral Ring Records.  
Drove Long To See Him er spilt inn i Norge, produsert av Øyvind Storli Hoel, mikset og mastret i LA av S. Husky Höskulds. Musikere på plata er bl.a. Olaf Olsen, Nikolai Eilertsen og Øystein Greni fra Bigbang og Mark Olson bidrar som låtskriver og duettpartner på How Long 'til Tomorrow Comes.

Desert Songs, Ringvolds fjerde album, innspilt i Joshua Tree, CA ble utgitt på eget selskap mai 2016.

Konserter og turnering 

Ingunn Ringvold har turnert i Norge, Sveits og Australia.

Fra 2006 har Ringvold turnert USA, Europa og Australia med Mark Olson.

Diskografi

Album 
 Girl In Sailor Suit, Voices of Wonder, 2008
 Tea Leaves, Voices of Wonder, 2010
 Drove Long To See Him, Coral Ring Records, 2012
 Desert Songs, Coral Ring Records, 2016

Singel 
 I Need A Ride, Voices of Wonder, i salg 23. juni 2008

Med Mark Olson 
 Good-bye Lizelle, Glitterhouse Records, 2014
 Spokeswoman of the Bright Sun, Glitterhouse Records, 2017

Medlåtskriver 
Ringvold har deltatt som låtskriver på disse platene:
 Ready For The Flood, Mark Olson & Gary Louris, New West, 2009
 Many Colored Kite, Mark Olson, Ryko Disk, 2010

Referanser

Eksterne lenker 
 Kvalitetscountry på internasjonalt nivå anmeldelse i abcnyheter
 Feiende flott debut anmeldelse i Tromsø By
 Solid og stilsikker debut anmeldelse i Dagbladet
 Skapte stemning på fjellet Slottsfjellfestivalen
 Albumhjelp av Jayhawks kjæresten anmeldelse i Dagbladet
 Sailorine med korallringen Bergensavisen

Norske musikere
Fylkesvei 161

Fylkesvei 161 (Fv161) går mellom Helgerud og Bærum sykehus i Bærum kommune. Veien er 660 meter lang.

Kommuner og knutepunkter

Referanser

Eksterne lenker 
 Vegvesenets vegkart
 

Fylkesveier i Viken
Veier i Bærum
Verdensmesterskapet i terrengsyklingsmaraton

Verdensmesterskapet i terrengsyklingsmaraton er verdensmesterskapet for maraton-grenen i terrengsykling, og ble opprettet av det internasjonale sykkelforbundet (UCI) i 2003. Rittet er blitt avholdt årlig i singelklasser for menn og kvinner. Rittet i 2003 ble organisert parallelt med VM i mountainbike og biketrial, men siden er det organisert som en selvstendig konkurranse.

Medaljevinnere

Menn

Kvinner

Maraton-VM i terrengsykling
 
Repeterende arrangementer etablert i 2003
Fylkesvei 1570

Fylkesvei 1570 går mellom Årnes og Munkerud i Nes kommune. Veien er 11,2 km lang.

Frem til 2019 hadde veien betegnelsen fylkesvei 478.

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Viken
Veier i Nes i Akershus
Smørfjord

Smørfjord er ei bygd på vestsiden av Porsangerfjorden i Finnmark. Det bor omkring 50 fastboende i bygda. Noen av sjøsamisk slekt. Smørfjord ligger langs E69, ca. 7 km fra Olderfjord på veien mot Nordkapp. Smørfjord har hatt samisk bosetting siden uminnelige tider og her finnes kulturminner helt fra yngre steinalder. Om sommeren er det i tillegg omkring 50 reindriftsutøvere tilknyttet reinbeitedistriktet Skuothtanjárga. Disse har normalt tilhold i Karasjokområdet. Smørfjord har også Sjøsamisk Tun, som er en rekonstruksjon av en sjøsamisk boplass fra tidlig på 1900-tallet og består blant annet av rundgamme, en fellesgamme, høykrakke, fjærasjå med båt og fiskehjell.

Referanser

Eksterne lenker 
 Nordisk samisk institutt

Bosetninger i Porsanger
Bygder og grender i Troms og Finnmark